Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: a munkavédelemrõl szóló 1993. évi XCIII. törvény alapján
Paragraph Index: 578

2. Az OÉT konzultációt folytatott a Magyar Köztársaság 2003. évi költségvetésérõl szóló törvényjavaslatról. A kormányzati elõterjesztés alapján a munkaadói, munkavállalói oldal részletes véleményeket, észrevételeket fogalmaztak meg a költségvetési törvényjavaslathoz kapcsolódóan. A munkaadói oldal — Alapvetõen egyetértett a makrogazdasági stabilitás fenntartása érdekében a takarékos költségvetés szükségességével, a gazdaság versenyképességének javítását szolgáló prioritások megfogalmazásával. Elismerve a célok helyességét azonban úgy ítélte meg, hogy a költségvetés konkrét elõirányzatai nem minden esetben tükrözik ezeket a kiemelt feladatokat. — Kifogásolta, hogy a költségvetési szektor 2003. évi elõirányzatai ezúttal is bázis szemlélet alapján készültek, valamint hogy a költségvetésben nem tükrözõdik megfelelõen az átalakulási folyamat, amely az egészségügyi rendszer fejlesztését szolgálná. — A munkáltatók a 2003. évi költségvetésrõl szóló konzultáción határozottan igényelték a kormánytól a növekvõ élõmunka költségek csökkentése érdekében az ún. kompenzációs keret — legkevesebb 10 milliárd forint összeggel történõ — beállítását. — Nem értettek egyet a gazdaságfejlesztésre szánt költségvetési elõirányzatoknak az idei évhez képest alacsonyabb összegével. — Problémaként vetették fel a forint évek óta tartó folyamatos felértékelõdését, ami jelentõsen hozzájárult a hazai vállalkozások versenyképességének romlásához, az exportdinamika lefékezõdéséhez. 2002/154. szám A munkavállalói oldal — Az államháztartás két nagy alrendszeréhez kapcsolódóan a nyugdíj és egészségbiztosítási alapok költségvetésének tervezésével, finanszírozásával kapcsolatban tettek javaslatot. A társadalombiztosítási alapokkal összefüggésben igényelték a reformfolyamat felgyorsítását. — A Munkaerõpiaci Alap mûködésével kapcsolatban jelezték, hogy az alap több olyan feladatot is finanszíroz, amely nem tartozik a feladatkörébe. — Hiányolták a foglalkoztatási célok erõteljesebb megjelenését a költségvetésben és a kapcsolódó gazdaságpolitikában.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes